Document ID: 32006R0801

KOMMISSIONENS FORORDNING (EF) Nr. 801/2006
af 30. maj 2006
om ændring af forordning (EF) nr. 1384/2005 for så vidt angår den mængde, der er omfattet af den løbende licitation for udførsel af byg, som er i det ungarske interventionsorgans besiddelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Procedurerne og betingelserne for salg af korn fra interventionsorganerne er fastsat i Kommissionens forordning (EØF) nr. 2131/93 (2).
(2)
Ved Kommissionens forordning (EF) nr. 1384/2005 (3) blev der indledt en løbende licitation med henblik på eksport af 60 323 t byg, som er i det ungarske interventionsorgans besiddelse.
(3)
Ungarn har underrettet Kommissionen om, at landets interventionsorgan har til hensigt at forøge den mængde, der udbydes i licitation med henblik på udførsel, med 88 652 t. I betragtning af markedssituationen bør Ungarns anmodning imødekommes.
(4)
Forordning (EF) nr. 1384/2005 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 2 i forordning (EF) nr. 1384/2005 affattes således:
»Artikel 2
Licitationen omfatter maksimalt 148 975 tons byg med henblik på eksport til tredjelande undtagen Albanien, Den Tidligere Jugoslaviske Republik Makedonien, Bosnien-Hercegovina, Bulgarien, Canada, Kroatien, USA, Liechtenstein, Mexico, Rumænien, Serbien og Montenegro (4) samt Schweiz.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. maj 2006.

Labels: 3
18
17